*****

ΚΑΝΟΝΙΣΜΟΣ (ΕΟΚ) αριθ. 1654/87 ΤΗΣ ΕΠΙΤΡΟΠΗΣ

της 12ης Ιουνίου 1987

για τροποποίηση του κανονισμού (ΕΟΚ) αριθ. 2213/83 όσον αφορά τους κανόνες ποιότητας για τα κρεμμύδια

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1351/86 (2), και ιδίως το άρθρο 2 παράγραφος 2 δεύτερο εδάφιο,

Εκτιμώντας:

ότι ο κανονισμός (ΕΟΚ) αριθ. 3398/84 της Επιτροπής (3) παρέκκλινε για την περίοδο που καθορίζεται για τις ποιοτικές προδιαγραφές για τα κρεμμύδια που καθορίζονται στο παράρτημα Ι του κανονισμού (ΕΟΚ) αριθ. 2213/83 της Επιτροπής (4)·

ότι η περίοδος εφαρμογής της εν λόγω παρεκκλίσεως παρατάθηκε από τον κανονισμό (ΕΟΚ) αριθ. 2193/86 της Επιτροπής (5)·

ότι, κατά συνέπεια, αποκτήθηκε μια επαρκής πείρα για την εφαρμογή των κριτηρίων που καθορίστηκαν με τον τρόπο αυτό και ότι θα πρέπει, εφεξής, να προβούμε οριστικά στην τροποποίηση των ποιοτικών προδιαγραφών για τα κρεμμύδια·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι διατάξεις του τίτλου ΙΙ «Διατάξεις όσον αφορά την ποιότητα » του παραρτήματος Ι του κανονισμού (ΕΟΚ) αριθ. 2213/83 τροποποιούνται ως εξής:

1. Σημείο Α «Ελάχιστα χαρακτηριστικά», η πρώτη περίπτωση γίνεται: «ολόκληροι».

2. Σημείο Β «Ταξινόμηση»:

α) στοιχείο i) «κατηγορία Ι», το τελευταίο εδάφιο αντικαθίσταται από το ακόλουθο κείμενο:

«Εντούτοις, γίνονται αποδεκτές:

- ελαφρές κηλίδες οι οποίες δεν επηρεάζουν, με κανένα τρόπο, την τελευταία περγαμηνοειδή στοιβάδα που προστατεύει τον καρπό, με την προϋπόθεση ότι οι κηλίδες αυτές δεν καλύπτουν περισσότερο από το 1/5 της επιφάνειας του βολβού,

- μικρές ρωγμές των εξωτερικών στοιβάδων και μερική απουσία των τελευταίων, υπό τον όρο ότι ο καρπός είναι προστατευόμενος »·

β) στοιχείο ii) «Κατηγορία Ι», η δεύτερη πρόταση του τελευταίου εδαφίου αντικαθίσταται από το ακόλουθο κείμενο:

«Γίνονται επίσης αποδεκτές:

- κηλίδες οι οποίες δεν επηρεάζουν, με κανένα τρόπο, την τελευταία περγαμηνοειδή στοιβάδα που προστατεύει τον καρπό, υπό τον όρο ότι οι κηλίδες αυτές δεν καλύπτουν περισσότερο από το ήμισυ της επιφανείας του βολβού,

- ρωγμές στις εξωτερικές στοιβάδες και μερική απουσία των στοιβάδων αυτών επί του 1/3 της επιφανείας του βολβού κατ' ανώτατο όριο, υπό τον όρο ότι ο καρπός δεν έχει υποστεί ζημία. »·

γ) στοιχείο iii) «Κατηγορία ΙΙΙ», προστίθεται μία ακόμα περίπτωση:

«- κηλίδες οι οποίες δεν επηρεάζουν, με κανένα τρόπο, την τελευταία περγαμηνοειδή στοιβάδα που προστατεύει τον καρπό.»

Άρθρο 2

Ο παρών κανονισμός αρχίζει να ισχύει την 1η Ιουλίου 1987.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Ιουνίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 118 της 20. 5. 1972, σ. 1.

(2) ΕΕ αριθ. L 119 της 8. 5. 1986, σ. 46.

(3) ΕΕ αριθ. L 314 της 4. 12. 1984, σ. 14.

(4) ΕΕ αριθ. L 213 της 4. 8. 1983, σ. 13.

(5) ΕΕ αριθ. L 190 της 12. 7. 1986, σ. 57.